# SESAR JU_RVB

ligneZAPOSLITEV

Vodja digitalne preobrazbe in inovacij (št. sklica: VN218)

Začasni uslužbenec (petletna pogodba – AD 8)

Skupno podjetje SESAR je začelo zaposlitveni postopek za oblikovanje rezervnega seznama kandidatov za **eno delovno mesto vodje digitalne preobrazbe in inovacij**. Kraj opravljanja delovnih nalog je Bruselj v Belgiji, kjer je sedež Skupnega podjetja SESAR in tudi kraj zaposlitve.

## UVOD

1. Program SESAR

Cilj raziskovalnega in razvojnega programa za upravljanje zračnega prometa enotnega evropskega neba (SESAR) je modernizirati upravljanje zračnega prometa (air traffic management – ATM) v Evropi, pri čemer je ta program tehnološki steber enotnega evropskega neba.

1. Skupno podjetje SESAR

Za ustrezno vodenje tega velikega in ambicioznega programa je bil v skladu s pravom Evropske unije ustanovljen pravni subjekt. Skupno podjetje SESAR je bilo ustanovljeno z Uredbo Sveta (ES) št. 219/2007 z dne 27. februarja 2007, kot je bila spremenjena z Uredbo Sveta (ES) št. 1361/2008 (uredba o Skupnem podjetju SESAR) in nazadnje z Uredbo Sveta (ES) št. 721/2014 z dne 16. junija 2014.

Več informacij o dejavnostih Skupnega podjetja SESAR je na voljo na naslovu: [http://www.sesarju.eu](http://www.sesarju.eu/public/subsite_homepage/homepage.html).

## GLAVNE NALOGE IN ODGOVORNOSTI

Vodja digitalne preobrazbe in inovacij je odgovoren za nadzor digitalne preobrazbe in s tem povezan razvoj tehnoloških inovacij programa SESAR. Glavne naloge zaposlenega na tem delovnem mestu, ki jih izvaja pod celovitim nadzorom glavnega ekonomista za osrednje načrtovanje, so:

* opredelitev in prednostna razvrstitev priložnosti za modernizacijo poslovanja na področju upravljanja zračnega prometa v okviru evropskega osrednjega načrta za upravljanje zračnega prometa v Evropi; oblikovanje prepričljive vizije in strategije, ki ju omogočajo napredne tehnologije in čedalje večja digitalizacija, od posodobitve orodij ali storitev upravljanja zračnega prometa do posodobitve sistema sistemov na makroravni;
* opredelitev, upravljanje, vzdrževanje in sporočanje vizije digitalne preobrazbe in inovacij skupnega podjetja SESAR ter zagotavljanje njenega učinkovitega udejanjenja v okviru dejavnosti osrednjega načrtovanja;
* zagotavljanje sodelovanja z zunanjimi deležniki in predstavniki drugih področij znotraj organizacije, da se vzpostavi učinkovit nadzor nad razvojem na področju digitalne preobrazbe upravljanja zračnega prometa; predlaganje korektivnih ukrepov za zmanjšanje tveganj v okviru programa napredka, da bi se zajamčilo učinkovito udejanjenje strategije in vizije digitalne preobrazbe ter inovacij;
* spremljanje in zagotavljanje ustreznih prispevkov k oblikovanju pravil, standardizaciji in drugim ukrepom na tem področju v okviru sporazumov o sodelovanju skupnega podjetja;
* zastopanje skupnega podjetja na ustreznih mednarodnih in evropskih forumih v skladu z dodeljenimi pooblastili;
* vzpostavitev in vzdrževanje mreže strokovnjakov s tega področja, vključno z vodilnimi akademiki, industrijskimi akterji, podjetniki, vladnimi agencijami in neodvisnimi strokovnjaki.

## ZAHTEVANA MERILA O IZPOLNJEVANJU POGOJEV

Za uvrstitev v naslednji krog se bodo upoštevali kandidati, ki bodo do izteka roka za prijavo izpolnjevali naslednja merila.

1. **Minimalne zahtevane kvalifikacije**

Stopnja izobrazbe, ki ustreza z diplomo potrjenemu končanemu univerzitetnemu študiju na ustreznem področju, ki običajno traja štiri leta ali več,

ali

stopnja izobrazbe, ki ustreza z diplomo potrjenemu končanemu univerzitetnemu študiju na ustreznem področju, ki običajno traja tri leta, in vsaj eno leto ustreznih delovnih izkušenj, pridobljenih po končanem univerzitetnem izobraževanju.

1. **Minimalne delovne izkušnje**

Vsaj **9 let** dokazanih delovnih izkušenj, pridobljenih po pridobitvi minimalnih zahtevanih kvalifikacij na področju, povezanem z glavnimi delovnimi nalogami, po možnosti na področju raziskav.

1. **Minimalno jezikovno znanje**

Kandidati morajo imeti zelo dobro znanje enega uradnega jezika Evropske unije in zadovoljivo znanje drugega uradnega jezika Evropske unije na stopnji, ki jim omogoča opravljanje nalog.

1. **Poleg tega morajo kandidati:**

* imeti državljanstvo ene od držav članic Evropske unije;
* izpolnjevati vse zakonske obveznosti glede služenja vojaškega roka;
* uživati vse državljanske pravice[[1]](#footnote-2) in
* biti fizično sposobni za opravljanje nalog, povezanih z delovnim mestom[[2]](#footnote-3).

## DODATNE INFORMACIJE

Druge zahteve, podrobnejše informacije o delovnem mestu ter več podrobnosti o izbirnem postopku, razgovoru in preizkusu znanja so na voljo v daljši različici obvestila o prostem delovnem mestu, ki je na voljo v razdelku o prostih delovnih mestih na spletišču Skupnega podjetja: <http://www.sesarju.eu/sesar-vacancies>. Prijave je treba vložiti po postopku, opisanem v obvestilu o prostem delovnem mestu.

Uspešni kandidat bo zaposlen kot začasni uslužbenec (člen 2(f), razred AD 8) z začetno petletno pogodbo za določen čas z možnostjo podaljšanja.

Več informacij o pravicah in pogojih za zaposlitev je na voljo v naslednjem dokumentu:

[http://eur-lex.europa.eu/LexUriServ/LexUriServ.do?uri=CONSLEG:1962R0031:20140101:EN:PDF](http://eur-lex.europa.eu/LexUriServ/LexUriServ.do?uri=CONSLEG:1962R0031:20140101:SL:PDF)

**Rok za oddajo prijav je 30. september 2017 do 23. ure (po bruseljskem času).**

1. Izbrani kandidat bo moral pred zaposlitvijo predložiti potrdilo o nekaznovanosti. [↑](#footnote-ref-2)
2. Kandidat bo pred zaposlitvijo opravil zdravniški pregled, da se bo lahko Skupno podjetje SESAR prepričalo, da izpolnjuje zahteve iz člena 12(2)(d) Pogojev za zaposlitev drugih uslužbencev Evropske unije. [↑](#footnote-ref-3)